**SEITSMENDA KOOSSEISU**

**ISTUNGI PROTOKOLL**

Haapsalu, 30. oktoober 2013 nr **01**

Istungi algus kell 16.00, lõpp kell 16.52.

Istungi videosalvestus linna kodulehel.

Istungi päevakorra esimest punkti juhatas Haapsalu linna valimiskomisjoni esimees Erko Kalev.

Istungi teisest päevakorrapunktist alates juhatas istungit volikogu esimees Jaanus Karilaid.

Protokollis volikogu kantselei juhataja Elvi Puda.

Võttis osa 21 volikogu liiget: Aigro, Kalju; Danilov, Ingrid; Kalm, Ülo; Karilaid, Jaanus; Koropets, Natalia; Lepp, Riho; Lunev, Raimond; Maisalu, Valdo; Moor, Tiit; Mäesalu, Merle; Parbus, Tõnu; Rahuvarm, Andreas; Saareväli, Siim; Saareväli, Sulev; Saarsoo, Helle; Seppi, Mati; Sool, Heikki; Sukles, Urmas; Tšerepanov, Andrei; Tuulberg, Heinar; Vikman, Peeter (kvoorumileht lisatud).

Külaliste registreerimisleht lisatud.

Tulenevalt KOKS § 44 lg 3 juhatab volikogu istungit kuni volikogu esimehe valimiseni linna valimiskomisjoni esimees. Tulenevalt KOKS § 44 lg 3 on uue koosseisu esimesel istungil päevakorras volikogu esimehe ja aseesimehe või aseesimeeste valimine ning valitsuse lahkumispalve ärakuulamine.

Istungi juhataja, Haapsalu linna valimiskomisjoni esimees Erko Kalev, tutvustas Haapsalu linna valimiskomisjoni liikmeid; valimised viis läbi linna valimiskomisjon kooseisus Maret Zeemann, Ahti Irs, Toomas Merilo, Heli Sirelbu, Aime Villau.

Erko Kalev tutvustas ka linna valimiskomisjoni 25.10.2013 otsust nr 7, millega muudeti linnavolikogu koosseisu: Lauri Luige volikogu liikme volitused peatati kuni tema Riigikogu liikme volituste lõppemiseni ja loeti volikogu liikmeks Tõnu Parbus.

Küsimusi väljakuulutatud päevakorra kohta ei esitatud.

Päevakord:

**1. Haapsalu Linnavolikogu esimehe valimine.**

Ettekandja Haapsalu linna valimiskomisjoni esimees

**2. Haapsalu Linnavolikogu aseesimehe valimine.**

Ettekandja linnavolikogu esimees

**3. Haapsalu Linnavalitsuse lahkumispalve ärakuulamine.**

Ettekandja linnavolikogu esimees

Päevakorrapunkt nr 1

**Haapsalu Linnavolikogu esimehe valimine**

KUULATI linna valimiskomisjoni esimeest Erko Kalevit, kes tutvustas linnavolikogu esimehe valimise korda (Haapsalu põhimääruse § 15). Salajase hääletamise protseduuri viis läbi Haapsalu linna valimiskomisjon.

Küsimusi ei esitatud.

SÕNAVÕTUD kandidaadi esitamiseks:

Volikogu liige Peeter Vikman esitas volikogu esimehe kandidaadiks Jaanus Karilaiu. Kirjalik nõusolek olemas.

Rohkem ettepanekuid ei esitatud.

Ühehäälselt otsustati sulgeda kandidaatide ülesseadmise nimekiri (poolt 21 volikogu liiget).

Haapsalu linna valimiskomisjoni liikmed jagasid allkirja vastu välja hääletamissedelid ja viisid läbi volikogu esimehe valimiseks salajase hääletamise.

KUULATI linna valimiskomisjoni esimeest Erko Kalevit, kes luges ette valimiskomisjoni 30.10.2013 protokolli nr 7 (koopia protokolli juures).

Volikogu esimehe kandidaadi Jaanus Karilaiu poolt hääletas 16 volikogu liiget, vastu 5.

Proteste salajase hääletamise läbiviimise kohta ei esitatud.

Jaanus Karilaiule anti nõutav arv hääli, s.o sai koosseisu häälteenamuse ja osutus valituks Haapsalu Linnavolikogu esimeheks.

**Haapsalu linna valimiskomisjoni 30. oktoobri 2013 otsus nr 8 “Haapsalu Linnavolikogu esimehe valimine”** (protokolli juures).

Erko Kalev andis volikogu istungi juhtimise üle Jaanus Karilaiule.

Volikogu esimees Jaanus Karilaid tänas volikogu usalduse eest.

Päevakorrapunkt nr 2

**Haapsalu Linnavolikogu aseesimehe valimine**

KUULATI istungi juhatajat, volikogu esimeest Jaanus Karilaidi.

Volikogu aseesimehe salajaseks valimiseks peaksime moodustama volikogu hääletamiskomisjoni. Palun Haapsalu linna valimiskomisjonil jätkata salajase hääletamise protseduuri läbiviimist.

Volinikud vastu ei olnud.

Küsimusi ei esitatud.

SÕNAVÕTUD kandidaadi esitamiseks.

Volikogu liige Raimond Lunev esitas volikogu aseesimehe kandidaadiks Merle Mäesalu. Kirjalik nõusolek olemas. „On hea tava, et volikogu aseesimees võiks olla opositsioonist.“

Volikogu liige Urmas Sukles esitas volikogu aseesimehe kandidaadiks Kalju Aigro. Kirjalik nõusolek olemas.

Rohkem ettepanekuid ei esitatud.

Ühehäälselt otsustati sulgeda kandidaatide ülesseadmise nimekiri (poolt 21 volikogu liiget).

Hääletamiskomisjoni liikmed jagasid allkirja vastu välja hääletamissedelid ja viisid läbi volikogu aseesimehe valimiseks salajase hääletamise.

Volikogu esimees Jaanus Karilaid luges ette hääletamiskomisjoni 30.10.2013 protokolli nr 1 (koopia protokolli juures).

Volikogu aseesimehe kandidaadi Kalju Aigro poolt hääletas 13 volikogu liiget, vastu 7. Üks sedel oli rikutud.

Seega kogus Kalju Aigro nõutava arvu hääli, s.o sai koosseisu häälteenamuse ja osutus valituks Haapsalu Linnavolikogu aseesimeheks.

Proteste salajase hääletamise läbiviimise kohta ei esitatud.

**Võeti vastu Haapsalu Linnavolikogu 30.10.2013 otsus nr 01 „Haapsalu Linnavolikogu aseesimehe valimine” (protokolli juures).**

Volikogu aseesimeest Kalju Aigro tänas volikogu usalduse eest.

Päevakorrapunkt nr 3

**Haapsalu Linnavalitsuse lahkumispalve ärakuulamine**

KUULATI linnapea Urmas Suklest, kes juhindudes kohaliku omavalitsuse korralduse seaduse § 29 lg 2 esitas volikogule Haapsalu Linnavalitsuse lahkumispalve ja palus linnavalitsuse liikmed ametist vabastada.

Haapsalu Linnavalitsuse lahkumispalve võeti teadmiseks (protokolli juures).

Volikogu esimehe informatsioon: volikogu järgmine istung toimub kolmapäeval, 6. novembril kell 16 volikogu saalis.

Jaanus Karilaid Erko Kalev

Volikogu esimees Linna valimiskomisjoni esimees